2021. gada 10. augustā Noteikumi Nr. 519

Rīgā (prot. Nr. 55 16. §)

**Grozījumi Ministru kabineta 2005. gada 10. maija noteikumos Nr. 320 "Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 5. punktu un 54. panta pirmo daļu

Izdarīt Ministru kabineta 2005. gada 10. maija noteikumos Nr. 320 "Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (Latvijas Vēstnesis, 2005, 76. nr.; 2007, 96. nr.; 2014, 119. nr.; 2018, 211. nr.; 2019, 227. nr.) šādus grozījumus:

1. Aizstāt norādē, uz kāda likuma pamata noteikumi izdoti, skaitli un vārdu "6. punktu" ar skaitli un vārdu "5. punktu".

2. Aizstāt 2. punkta ievaddaļā vārdus "ir atzīti Eiropas Savienībā un izglītība to ieguvei ir uzsākta" ar vārdiem "un kuru ieguvei izglītība ir uzsākta".

3. Svītrot 2.11. apakšpunktu.

4. Papildināt noteikumus ar 9. punktu šādā redakcijā:

"9. Piemērojot speciālo profesionālās kvalifikācijas atzīšanas sistēmu, Latvijas Republikā tiek atzīti Lielbritānijas un Ziemeļīrijas Apvienotajā karalistē izsniegti veterinārārsta kvalifikācijas dokumenti (pielikuma 13. punkts), kas dod tiesības lietot profesionālajai darbībai atbilstošus profesionālos nosaukumus veterinārārsta profesijā, ja izglītība to ieguvei ir uzsākta no 1980. gada 21. decembra un ja tie ir izsniegti līdz 2020. gada 31. decembrim."

5. Svītrot pielikuma nosaukumā vārdus "ir atzīti Eiropas Savienībā".

6. Izteikt pielikuma 6. punktu šādā redakcijā:

"6. Francijas Republika

|  |  |  |
| --- | --- | --- |
| Dokumenta nosaukums | Izsniedzējiestāde | Pievienotais sertifikāts |
| Veterinārijas doktora valsts diploms*Diplôme d'Etat de docteur vétérinaire* | Augstākās izglītības ministrija (Parīzes Ekretejas universitāte, Kloda Bernāra I Lionas universitāte, Nantes universitāte, Pola Sabatjera Tulūzas III universitāte) un Lauksaimniecības ministrija (Pārtikas, dzīvnieku veselības, lauksaimniecības un vides zinātņu augstākās izglītības un pētniecības institūts (*VetAgroSup*), Valsts veterinārā, dzīvnieku barības un pārtikas augstskola, Nante, Atlantijas departaments/*Nantes-Atlantique* (ONIRIS), Alforas Valsts veterinārmedicīnas augstskola, Tulūzas valsts veterinārmedicīnas augstskola)*Ministère chargé de l'enseignement supérieur (Université Paris-Est-Créteil, Université Claude-Bernard Lyon I, Université de Nantes, Université Paul-Sabatier-Toulouse III) et ministère chargé de l'agriculture (École nationale vétérinaire d'Alfort, Institut d'enseignement supérieur et de recherche en alimentation, santé animale, sciences agronomiques et de l'environnement-VetAgroSup, École nationale vétérinaire, agroalimentaire et de l'alimentation-Oniris, École nationale vétérinaire de Toulouse)* | –" |

Ministru prezidents A. K. Kariņš

Izglītības un zinātnes ministre A. Muižniece